**Sabiedrības ar ierobežotu atbildību “Tukuma siltums”**

Reģ. Nr. 49203001267, juridiskā adrese: Asteru iela 6, Tukumā,

Tukuma novadā, LV-3101

**Dalībnieku sapulces**

**(vienīgā dalībnieka)**

**Lēmums Nr.9**

Sabiedrības ar ierobežotu atbildību “Tukuma siltums” (vienotais reģistrācijas Nr.49203001267; turpmāk – SIA “Tukuma siltums”) **dalībnieka sapulces datums 2024. gada 12. jūnijs**.

SIA “Tukuma siltums” parakstītais, apmaksātais pamatkapitāla lielums ir 2 847 393,00 EUR, balsstiesīgā pamatkapitāla lielums 2847393.

Kapitāla daļu turētāja pārstāvis, vienīgais dalībnieks, kurš pārstāv 2847393 daļas, kas ir 100% balsstiesīgā pamatkapitāla: Tukuma novada pašvaldības kapitāla daļu turētāja pārstāvis – Tukuma novada pašvaldības izpilddirektora vietniece administratīvajos un kapitālsabiedrības jautājumos Baiba Pļaviņa, izskata šādus darba kārtības jautājumus:

1. Par līguma noslēgšanu ar Sabiedrību ar ierobežotu atbildību “AMBK” (*gāzes apkures katla uzstādīšana*);
2. §.

**Par līguma noslēgšanu ar Sabiedrību ar ierobežotu atbildību “AMBK”**

(*gāzes apkures katla uzstādīšana*)

SIA “Tukuma siltums” 2024. gada 11. jūnijā iesniedza iesniegumu Nr. 1-5/17 (reģistrēts pašvaldībā ar Nr. TND/1-34.2/24/4895, turpmāk - Iesniegums), kurā lūdz apstiprināt līguma parakstīšanu ar Sabiedrību ar ierobežotu atbildību “AMBK” par “Tukuma novada, Jaunpils pagasta, Levestes ciema katlu mājas apkures sistēmas nomaiņa – gazes apkures katla uzstādīšana”.

Tukuma novada pašvaldības kapitāla daļu turētāja pārstāvis – Tukuma novada pašvaldības izpilddirektora vietniece administratīvajos un kapitālsabiedrības jautājumos Baiba Pļaviņa secina, ka:

* SIA “Tukuma siltums” Iesniegumam pielikumā pievienojusi “Tukuma novada, Jaunpils pagasta, Levestes ciema katlu mājas apkures sistēmas nomaiņa – gāzes apkures katla uzstādīšana” cenu aptaujas (tirgus izpētes) 2024. gada 6. jūnija protokolu Nr.8 (turpmāk – Cenu aptaujas protokols);
* no Cenu aptaujas protokola secināms, ka piedāvājumus iesniegoši trīs pretendenti un komisija nolēmusi slēgt līgumu par saimnieciski visizdevīgāko piedāvājumu – atbilstoši tehniskai specifikācijai, izdevīgākai cenai, ar SIA “AMBK group” (reģistrācijas Nr. 40103390151);
* pārbaudot datus uzņēmumu datu bāzē Lursoft, uzņēmuma ar reģistrācijas Nr. 40103390151 nosaukums ir Sabiedrība ar ierobežotu atbildību “AMBK” (reģ. Nr. 40103390151, juridiskā adrese: Salaspils iela 16, LV-1057);
* pamatojoties uz 2023. gada 28. decembra Tukuma novada domes lēmumu Nr. TND/23/760 “Par pašvaldības sabiedrības ar ierobežotu atbildību “Jaunpils KS” reorganizāciju (prot. Nr.21, 11.), 2024. gada 22. martā noslēgtā Reorganizācijas līguma starp Pašvaldības sabiedrību ar ierobežotu atbildību “Jaunpils KS” reģ. Nr. 40003434765, SIA “Tukuma siltums” un Sabiedrību ar ierobežotu atbildību “Tukuma ūdens”, reģ. Nr. 49203000859, 17. punktu, kas paredz, ka Pievienojamās sabiedrības (PSIA “Jaunpils KS”) darījumi, atbilstoši līguma 1. punktā noteiktajam, Iegūstošajās sabiedrībās (SIA “Tukuma siltums” un SIA “Tukuma ūdens”) tiks uzskatīti par Iegūstošo sabiedrību darījumiem ar 2024. gada 1. maiju. No minētā, secināms, ka SIA “Tukuma siltums”, lai nodrošinātu 2024.- 2025. gada apkures sezonu veiks katlu mājas apkures sistēmas nomaiņu – gāzes apkures katla uzstādīšanu, Levestes ciemā, Jaunpils pagastā, Tukuma novadā, t.sk., veiks arī apmaksu par minētajiem darbiem un iekārtām.

Pamatojoties uz SIA “Tukuma siltums” statūtu 3.3.5. punktu, kas noteic, kapapildus likumā noteiktajam valdei ir nepieciešama iepriekšēja dalībnieku sapulces piekrišana darījumiem, kuru summa pārsniedz 35 000,00 EUR,Tukuma novada pašvaldības kapitāla daļu turētāja pārstāvis – Tukuma novada pašvaldības izpilddirektora vietniece administratīvajos un kapitālsabiedrības jautājumos Baiba Pļaviņa:

* 1. **PIEKRĪT, ka SIA “Tukuma siltums” valdes loceklis Gundars Kūla noslēdz līgumu ar Sabiedrība ar ierobežotu atbildību “AMBK” (reģ. Nr. 40103390151, juridiskā adrese: Salaspils iela 16, LV-1057) par katlu mājas apkures sistēmas nomaiņu – gāzes apkures katla uzstādīšanu, Levestes ciemā, Jaunpils pagastā, Tukuma novadā, par 43 225,31 EUR bez pievienotās vērtības nodokļa;**
	2. **UZDOD SIA “Tukuma siltums” veikt precizējumus Cenu aptaujas protokolā, tajā ierakstot pretendenta un uzņēmuma, ar kuru tiks slēgts līgums, precīzu nosaukumu atbilstoši Latvijas Republikas Uzņēmumu reģistrā reģistrētajam nosaukumam.**

Kapitāla daļu turētāja pārstāvis -

Tukuma novada pašvaldības izpilddirektora vietniece

administratīvajos un kapitālsabiedrības jautājumos B.Pļaviņa